Diari Oficial de la Generalitat Valenciana


Sumari del DOGV 7239, del 24-03-2014 (2014/2409)

ACORD de 14 de març de 2014, del Consell, pel qual s'autoritzen modificacions en l'annex de transferències corrents del programa 422.20, Ensenyança Primària, i en el de transferències de capital del programa 452.10, Llibre, arxius i biblioteques, per a modificar, respectivament, la línia T0062, «Ajudes seminaris menors diocesans de l'Església catòlica, i T2160, «Millora d'instal·lacions d'arxius municipals de la Comunitat Valenciana». Expedient número 09.004/14-007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7239

Data del DOGV
:   24-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/2409


Data del document
:   14-03-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 14 de març de 2014, del Consell, pel qual s'autoritzen modificacions en l'annex de transferències corrents del programa 422.20, Ensenyança Primària, i en el de transferències de capital del programa 452.10, Llibre, arxius i biblioteques, per a modificar, respectivament, la línia T0062, «Ajudes seminaris menors diocesans de l'Església catòlica, i T2160, «Millora d'instal·lacions d'arxius municipals de la Comunitat Valenciana». Expedient número 09.004/14-007. [2014/2409]  
El Consell, en la reunió del dia 14 de març de 2014, va adoptar l'acord següent:  
L'annex de transferències corrents del programa 422.20, Ensenyança Primària, inclou la línia genèrica T0062 «Ajudes seminaris menors diocesans de l'Església Catòlica», amb la finalitat d'ajudar la gratuïtat de l'Ensenyança Primària i ESO en seminaris menors diocesans de l'Església catòlica, que té com a beneficiaris l'alumnat que hi està escolaritzat.  
La Conselleria d'Educació, Cultura i Esport, considerant que les peculiaritats d'estos centres impossibiliten el seu encaix en les previsions legals per a l'aplicació del règim general de concerts i tenint en compte la situació socioeconòmica actual, considera imprescindible la continuïtat d'estes ajudes i proposa per a això modificar la seua regulació qualificant la línia de nominativa distribuïda i canalitzar-les per mitjà de subvencions directes.  
Així mateix, l'annex de transferències de capital del programa 452.10, Llibre, arxius i biblioteques, arreplega la línia genèrica T2160, que té per objecte contribuir a la millora de les instal·lacions d'arxius municipals de la Comunitat Valenciana. El passat exercici, la línia incloïa, tant en la seua denominació com en la finalitat, juntament amb la millora de les seues instal·lacions, la digitalització i la restauració dels arxius, i ja que no s'ha inclòs en les dades de la línia que figuren en la llei de pressupostos per a este exercici estes últimes actuacions, i atesa la intenció de la conselleria de convocar les ajudes amb la mateixa finalitat que el passat exercici, ha proposat la seua modificació.  
En conseqüència i en virtut del que disposen els articles 18 i 19 de la Llei de Pressupostos de la Generalitat per a l'exercici 2014, i article 45 del Text Refós de la Llei d'Hisenda Pública de la Generalitat, a proposta del conseller d'Hisenda i Administració Pública, el Consell  
  
  
  
ACORDA  
  
Modificar, en l'annex de transferències corrents dels programes 422.20, Ensenyança Primària i 452.10, Llibre, arxius i biblioteques, les línies T0062 i T2160, respectivament, segons es detalla a continuació:  
a) Programa 422.20, línia T0062, «Ajudes seminaris menors diocesans de l'Església catòlica», modificar la seua qualificació, que passa a ser nominativa distribuïda, en els termes següents:  
  
Redacció actual Redacció modificada  
Beneficiaris previstos:  
Alumnat escolaritzat en seminaris Beneficiaris previstos:  
  
Seminari conciliar Santíssima   
Trinitat de Segorbe 310.000  
  
Seminari menor diocesà d'Orihuela 90.000  
Tipus: genèrica Tipus: nominativa distribuïda  
  
  
  
  
b) Programa 452.10, línia T2160, «Millora d'instal·lacions d'arxius municipals de la Comunitat Valenciana», modificar la seua denominació i finalitat, en els termes següents:  
  
  
  
Redacció actual Redacció modificada  
Denominació: Millora d'instal·lacions d'arxius municipals de la Comunitat Valenciana Denominació: Millora d'instal·lacions, digitalització i restauració d'arxius municipals de la Comunitat Valenciana  
Descripció i finalitat: contribuir al finançament de la millora d'instal·lacions dels arxius municipals Descripció i finalitat: contribuir al finançament de la millora d'instal·lacions dels arxius municipals, així com a la seua digitalització i restauració  
  
  
  
Valencia, 14 de març de 2014  
  
El vicepresident i secretari del Consell,  
JOSÉ CÍSCAR BOLUFER